CELEX: 62014CN0502
Language: fi
Date: 2014-11-10 00:00:00
Title: Asia C-502/14: Ennakkoratkaisupyyntö, jonka Consiglio di Stato (Italia) on esittänyt 10.11.2014 – Buzzi Unicem SpA ym. v. Comitato nazionale per la gestione della Direttiva 2003/87/CE

26.1.2015   
            
            
               FI
            
            
               Euroopan unionin virallinen lehti
            
            
               C 26/13
            
         Ennakkoratkaisupyyntö, jonka Consiglio di Stato (Italia) on esittänyt 10.11.2014 – Buzzi Unicem SpA ym. v. Comitato nazionale per la gestione della Direttiva 2003/87/CE
   (Asia C-502/14)
   (2015/C 026/17)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Kantajat: Buzzi Unicem SpA, Colacem SpA, Cogne Acciai Speciali SpA, Olon SpA ja Laterlite SpA
   
      Vastaajat: Comitato nazionale per la gestione della Direttiva 2003/87/CE, Ministero dell’Ambiente e della Tutela del Territorio e del Mare ja Ministero dello Sviluppo economico
   
      Ennakkoratkaisukysymykset
   
   
               1)
            
            
               Onko 5.9.2013 annettu Euroopan komission päätös 2013/448/EU pätemätön siltä osin kuin siinä ei ole otettu huomioon maksutta myönnettävien päästöoikeuksien laskennassa poistokaasun – tai terästeollisuuden prosessikaasujen – polttamisesta eikä yhteistuotannolla tuotetusta lämmöstä aiheutuvien päästöjen osuutta, millä rikotaan SEUT 290 artiklaa ja direktiivin 2003/87/EY (1) 10 a artiklan 1, 4 ja 5 kohtaa, ylitetään direktiivillä myönnetyt valtuudet ja toimitaan direktiivin tavoitteiden (energiatehokkaampien tekniikoiden edistäminen sekä taloudellisen kehityksen ja työllisyyden turvaaminen) vastaisesti?
            
         
               2)
            
            
               Onko 5.9.2013 annettu Euroopan komission päätös 2013/448/EU pätemätön, tarkasteltuna tehokasta vaikutusta koskevan unionin oikeusperiaatteen ja SEU 5 artiklassa vahvistetun suhteellisuusperiaatteen kannalta, koska siinä todetaan aiheettomasti, että kantajayhtiöiden perusteltua luottamusta siihen, että niille alustavasti myönnetty ja niille direktiivin säännösten nojalla kuuluva päästöoikeuksien määrä säilyy, on loukattu, ja että kyseiseen etuun sisältyvä taloudellinen hyöty on tällä tavoin evätty?
            
         
               3)
            
            
               Onko 5.9.2013 annettu Euroopan komission päätös 2013/448/EU pätemätön siltä osin kuin siinä ei ole otettu maksutta myönnettävien päästöoikeuksien laskennassa huomioon sellaisten laitosten päästöjä, jotka on sisällytetty direktiivin soveltamisalaan vasta vuodesta 2013 alkaen, koska ne on otettu unionin päästökauppajärjestelmään direktiivillä 2009/29/CE.
            
         
               4)
            
            
               Onko 5.9.2013 annettu Euroopan komission päätös 2013/448/EU pätemätön siltä osin kuin siinä määritellään monialainen korjauskerroin, kun otetaan huomioon, että päätöksellä rikotaan SEUT 296 artiklan 2 kohtaa ja perusoikeuskirjan 41 artiklaa, koska sitä ei ole asianmukaisesti perusteltu?
            
         
               5)
            
            
               Onko 5.9.2013 annettu Euroopan komission päätös 2013/448/EU pätemätön siltä osin kuin siinä määritellään monialainen korjauskerroin direktiivin 2003/87/EY 10 a artiklan 1 kohdassa ja 23 artiklan 3 kohdassa tarkoitettua menettelyä koskevien säännösten vastaisesti?
            
         
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (ETA:n kannalta merkityksellinen teksti) (EUVL L 275, s. 32).